ai4bharat/Pralekha huggingface dataset:
কেন্দ্রীয়মন্ত্রিসভা
রুপে ডেবিট কার্ডের ব্যবহারকে উৎসাহিত করতে এবং ভীম ইউপিআই – এর মাধ্যমে ডিজিটাল লেনদেনের প্রসার ঘটাতে বিশেষ উৎসাহদান কর্মসূচিটি চালু রাখার প্রস্তাবে সায় কেন্দ্রীয় মন্ত্রিসভার
নয়াদিল্লি, ১১ জানুয়ারি, ২০২৩
রুপে ডেবিট কার্ডের প্রসার এবং ভীম ইউপিআই – এর মাধ্যমে অপেক্ষাকৃত কম অঙ্কের লেনদেনের ক্ষেত্রে সুযোগ-সুবিধাদানের কর্মসূচিটি ২০২২ – এর এপ্রিল থেকে এক বছরের জন্য চালু রাখার প্রস্তাবটি আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই কর্মসূচিটি চালু রাখার জন্য ২০২২-২৩ অর্থ বছরে আর্থিক সংস্থান রয়েছে ২,৬০০ কোটি টাকার। এর আওতায় রুপে ডেবিট কার্ডের প্রসারে ব্যাঙ্কগুলিকে বিশেষ সুযোগ-সুবিধা দেওয়া হয়।
প্রসঙ্গত উল্লেখ্য, ২০২২-২৩ অর্থ বছরের কেন্দ্রীয় বাজেটে অর্থমন্ত্রী ঘোষণা করেছিলেন যে, ডিজিটাল পদ্ধতিতে লেনদেনকে সরকার উৎসাহ যুগিয়ে যাবে। কারণ, এই পদ্ধতি একদিকে যেমন ব্যয়সাশ্রয়ী, অন্যদিকে তেমনই ক্রেতা ও বিক্রেতা উভয় পক্ষেই সুবিধাজনক। অর্থমন্ত্রীর বাজেট ঘোষণাকে অনুসরণ করে এই সুযোগ-সুবিধাদান কর্মসূচিটিকে বাস্তবায়িত করা হয়।
সরকারের মতে, এর মাধ্যমে ডিজিটাল পদ্ধতিতে লেনদেন একদিকে যেমন আরও উৎসাহিত হয়ে উঠবে, অন্যদিকে তেমনই ‘সবকা সাথ, সবকা বিকাশ’ এই ধারণাটিরও সফল বাস্তবায়ন ঘটবে।
PG/SKD/SB
(
সারওরসায়নমন্ত্রক
২০২৩ সালের মধ্যে ভারত সার উৎপাদনে আত্মনির্ভর হয়ে উঠবে : শ্রী গৌড়া
নতুন দিল্লি, ১৩ সেপ্টেম্বর, ২০২০
কেন্দ্রীয় সার ও রসায়ন মন্ত্রী শ্রী ডি.ভি. সদানন্দ গৌড়া জানিয়েছেন, ২০২৩ সালের মধ্যে ভারত সার উৎপাদন ক্ষেত্রে আত্মনির্ভর হয়ে উঠবে। “আত্মনির্ভর ভারত” কর্মসূচীর আওতায় দেশে সার আমদানি হ্রাসে নতুন সার উৎপাদন কেন্দ্র গড়ে তোলা হবে। এর জন্য ৪০,০০০ কোটি টাকা বিনিয়োগ করা হবে বলেও তিনি জানিয়েছেন।
কর্ণাটকের কৃষকদের জন্য আইএফএফসিও আয়োজিত “আত্মনির্ভর ভারত এবং সুস্থায়ী কৃষি” শীর্ষক ওয়েবিনারের ভাষণে শ্রী গৌড়া একথা জানান। তিনি বলেন, প্রধানমন্ত্রী শ্রী নরেন্দ্র মোদীর আত্মিনির্ভর ভারত কর্মসূচীর লক্ষ্যই হলো দেশীয় শিল্প সংস্থাকে উৎসাহ দান। এই লক্ষ্য পূরণে সমস্ত সার উৎপাদন কোম্পানিগুলিকে গ্যাস ভিত্তিক প্রযুক্তিতে রূপান্তর করার উদ্যোগ নেওয়া হয়েছে। বর্তমানে দেশে চারটি ইউরিয়া উৎপাদন কেন্দ্র রয়েছে। ২০২৩ সালের মধ্যে সার উৎপাদন ক্ষেত্রে দেশ আত্মনির্ভর হয়ে উঠবে বলেও দৃঢ় প্রত্যয় ব্যক্ত করেন তিনি।
কেন্দ্রীয় মন্ত্রী আরও জানান, সরকার দেশে জৈব ও ন্যানো প্রযুক্তির ব্যবহার করে সার উৎপাদনে উৎসাহ দিচ্ছে। কারণ, এতে ২৫ থেকে ৩০ শতাংশ খরচ কম। অন্যদিকে, ১৮ থেকে ৩৫ শতাংশ বেশি উৎপাদন সম্ভবপর হয় এবং মাটির স্বাস্থ্য ভালো থাকে। তিনি আইএফএফসিও-র ন্যানো প্রযুক্তির উচ্ছ্বশিত প্রশংসা করেন। মন্ত্রী জানান, সারা দেশের ১২,০০০ কৃষককে বিনামূল্যে ন্যানো প্রযুক্তির সার বিতরণ করা হয়েছে। দেশের বিভিন্ন কৃষি বিশ্ববিদ্যালয় থেকে এই সার সম্পর্কে ইতিবাচক প্রতিক্রিয়া মিলেছে।
শ্রী গৌড়া কৃষকদের প্রয়োজন অনুসারে ইউরিয়া ব্যবহারের পরামর্শ দিয়েছেন। তিনি বলেছেন, অতিরিক্ত ইউরিয়া ব্যবহারের ফলে মাটির স্বাস্থ্যের ক্ষতি হতে পারে। তাই কৃষকদের মাটির স্বাস্থ্য কার্ড অনুযায়ী সার ব্যবহার করার আহ্বান জানিয়েছেন তিনি।
কোভিড-১৯ মহামারীর সময় কালে সময়মতো সার সরবরাহ এমনকি সংক্রমণ বিস্তার রোধে মাস্ক, স্যানিটাইজার ও হ্যান্ড গ্লাভস বিতরণে আইএফএফসিও যে কাজ করেছে তারও প্রশংসা করেন তিনি। কোভিড-১৯ মহামারীকালে সময়মতো সার সরবরাহের জন্য বিভিন্ন সার সংস্থা, রেল বিভাগকে ধন্যবাদ জানান কেন্দ্রীয় মন্ত্রী।
এদিন, এই ওয়েবিনারে কর্ণাটক থেকে ১,৫০০-রও বেশি কৃষক অংশ নিয়েছিলেন। এছাড়াও আইএফএফসিও-র কার্যকরি অধিকর্তা, ব্যাঙ্গালোর কৃষি বিজ্ঞান বিশ্ববিদ্যালয়ের একাধিক কৃষি বিজ্ঞানী এবং অন্যান্য বিশিষ্ট ব্যক্তিরা উপস্থিত ছিলেন।
(CG/SS/SKD
প্রতিরক্ষামন্ত্রক
ভারত ও মার্কিন যুক্তরাষ্ট্রের প্রতিরক্ষা প্রযুক্তি ও বাণিজ্য উদ্যোগ গোষ্ঠীর একাদশতম ভার্চুয়াল বৈঠক
নয়াদিল্লী, ১০ নভেম্বর, ২০২১
ভারত ও মার্কিন যুক্তরাষ্ট্রের প্রতিরক্ষা প্রযুক্তি ও বাণিজ্য উদ্যোগ  গোষ্ঠীর একাদশতম বৈঠক ৯ই নভেম্বর ভার্চুয়াল মাধ্যমে অনুষ্ঠিত হয়েছে। প্রতিরক্ষা মন্ত্রকের প্রতিরক্ষা সরঞ্জাম উৎপাদন দপ্তরের সচিব শ্রী রাজ কুমার ভারতের হয়ে বৈঠকে পৌরোহিত্য করেন। মার্কিন প্রতিরক্ষা দপ্তরের ডিফেন্স ফর অ্যাকুইজিশন অ্যান্ড সাসটেইনমেন্ট শাখার আন্ডার সেক্রেটারি মিঃ গ্রেগরি কুশনার সেদেশের পক্ষে বৈঠকে পৌরোহিত্য করেছেন।
ডিটিটিআই-এর বৈঠক বছরে ২ বার পর্যায়ক্রমে ভারত ও মার্কিন যুক্তরাষ্ট্রে অনুষ্ঠিত হয়। তবে কোভিড মহামারীর কারণে এই নিয়ে দুবার ভার্চুয়ালি বৈঠক হল।
ডিটিটিআই গোষ্ঠীর মূল উদ্দেশ্য হল প্রতিরক্ষা সরঞ্জাম বাণিজ্যে নতুন নতুন সুযোগ তৈরি করা, যাতে এই সব সরঞ্জাম যৌথভাবে উদ্ভাবন ও উৎপাদন করা যায়। ভূমি, নৌবাহিনী, বিমান বাহিনী এবং বিমানে প্রযুক্তি বহনকারী বিশয়ে মোট চারটি যৌথ কর্মীগোষ্ঠী গঠন করা হয়েছে। ডিটিটিআই-এর বৈঠকে স্টেটমেন্ট অফ ইনটেন্ট-এ পরিবর্তন করা হয়েছে। বিভিন্ন প্রকল্পে পরিকল্পনা এবং কাজের অগ্রগতি ত্বরান্বিত করতে এই পরিবর্তন ঘটানো হয়েছে। বৈঠকে ২০২০র সেপ্টেম্বরে মনুষ্য বিহীন আকাশযান সংক্রান্ত একটি প্রকল্পের বিষয়ে সমঝোতা হয়। সমঝোতা অনুযায়ী কাজের বিষয়ে এখন উভয়পক্ষ উদ্যোগী হয়েছে। প্রতিরক্ষা সরঞ্জাম উৎপাদন শিল্পের যৌথ ফোরাম ৮ নভেম্বর একটি ভার্চুয়াল প্রদর্শনীর আয়োজন করে। এর মধ্য দিয়ে মার্কিন ও ভারতীয় সংস্থাগুলি যাতে আরও উন্নত প্রযুক্তি উদ্ভাবন করতে পারে তারজন্য উৎসাহ দেওয়া হয়েছে।
CG/CB/NS
(Visitor Counter : 206
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৩৫ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ২২.৮৩ কোটি টিকার ডোজ রয়েছে
নতুন দিল্লি, ২৮ নভেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার চলতি বছরের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২৮ নভেম্বর পর্যন্ত ১৩৫ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২২ কোটি ৮৩ লক্ষ  টিকার ডোজ রয়েছে।
CG/SB
(Visitor Counter : 78
স্বাস্থ্যওপরিবারকল্যাণমন্ত্রক
রাজ্যসভায় গর্ভপাত  বিল, ২০২১ পাশ
নয়াদিল্লি, ১৭ মার্চ, ২০২১
রাজ্যসভায় মঙ্গলবার ১৯৭১ সালের গর্ভপাত সংক্রান্ত বিল পরিবর্তন করে গর্ভপাত  বিল, ২০২১ পাশ হয়েছে। লোকসভায় আজ এই বিল পাশ হয়।
এই সংশোধনী আইনে বিশেষ ক্ষেত্রে অন্তঃসত্ত্বা মহিলাদের গর্ভপাতের সময়সীমা ২০ সপ্তাহ থেকে বাড়িয়ে ২৪ সপ্তাহ করা হয়েছে। এর মধ্যে ধর্ষণের শিকার, নিকট আত্মীয়ের দ্বারা সহবাসের শিকার এবং অন্যান্য দুর্বল মহিলা  অন্তঃসত্ত্বা মহিলাদের গর্ভপাত সংক্রান্ত বিষয় অন্তর্ভুক্ত রয়েছে। ২০-২৪ সপ্তাহের অন্তঃসত্ত্বা গর্ভপাতের ক্ষেত্রে দু’জন চিকিৎসক এবং ২০ সপ্তাহের মধ্যে অন্তঃসত্ত্বা গর্ভপাতের ক্ষেত্রে একজন চিকিৎসকের পরামর্শের প্রয়োজন। যে সমস্ত ভ্রূণের ক্ষেত্রে অস্বাভাবিকতা রয়েছে, সেই সমস্ত অন্তঃসত্ত্বা মহিলাদের ২৪ সপ্তাহের আগেই গর্ভপাতের জন্য নির্ধারিত মেডিকেল বোর্ডের কাছ থেকে অনুমতি নেওয়ার প্রয়োজন হবে না। গর্ভপাত করানো কোনও মহিলার নাম, ঠিকানা, বিবরণ জানানো যাবে না।
মানবিক ও সামাজিক ভিত্তিতে অন্তঃসত্ত্বা মহিলাদের নিরাপদ এবং আইনি গর্ভপাত পরিষেবার সুযোগ সুবিধা প্রদানের উদ্দেশ্যে এই সংশোধনী আইন নিয়ে আসা হয়েছে। এই আইন মহিলাদের সুরক্ষা এবং সুস্বাস্থ্যের দিক থেকে এক উল্লেখযোগ্য পদক্ষেপ। এতে অনেক মহিলা উপকৃত হবেন।নতুন এই সংশোধনী আইনে মহিলাদের মর্যাদা,সম্মান এবং ন্যায়বিচার সুনিশ্চিত হবে।
কৃষিমন্ত্রক
গত বছরের তুলনায় এবছরে গুরুত্বপূর্ণ খরিফ শস্যের চাষ বেশী হয়েছে
অনেক বেশী জমিতে তৈলবীজ, খাদ্যশস্য, ডাল চাষ করা হয়েছে
নতুন দিল্লি, ১৯ জুন, ২০২০
দেশে, পয়লা জুন থেকে ১৮ জুন পর্যন্ত সাধারণত ৮২.৪ মিলিমিটার বৃষ্টি হয়ে থাকে।তবে এছর এই সময় সীমায় ১০৮.৩ মিলিমিটার বৃষ্টিপাত হয়েছে।
এর ফলে এবছর খরিফ শস্য হিসেবে ধান চাষ হয়েছে ১০.০৫ লক্ষ হেক্টর জমিতে, গত বছর ১০.২৮ লক্ষ হেক্টর জমিতে এই চাষ করা হয়েছিল ।
গত বছরে ২.২২ লক্ষ হেক্টর জমির তুলনায় এছর ৪.৫৮ লক্ষ জমিতে ডাল চাষ হয়েছে।
এবছর ১৯.১৬ লক্ষ হেক্টর জমিতে খাদ্যশস্যের চাষ হয়েছে ,গত বছরে ৭.৮৩ লক্ষ হেক্টর জমিতে এই চাষ করা হয়েছিল।
এবছর ১৪.৩৬ লক্ষ হেক্টর জমিতে তৈলবীজের চাষ হয়েছে, গত বছর এর পরিমাণ ছিল ১.৬৩ লক্ষ হেক্টর জমি।
এবছর ৪৮.৬৩ লক্ষ জমিতে আখ চাষের জন্য ধার্য করা হয়েছে। গত বছর এর পরিমাণ ছিল ৪৮.০১ লক্ষ হেক্টর জমি।
গত বছরে ৬.০৮ লক্ষ হেক্টর জমিতে পাট ও মেস্তা চাষ হয়েছিল । এবছর ৫.৭৮ লক্ষ হেক্টর জমিতে এই চাষ করা হচ্ছে ।
এবছর তুলা চাষ হয়েছে ২৮.৭৭ লক্ষ হেক্টর জমিতে। গত বছর ১৮.১৮ লক্ষ হেক্টর জমিতে তুলা চাষ করা হয়েছিল।
১৯ জুন পর্যন্ত যে পরিমাণ জমিতে খরিফ শস্যের চাষ হয়েছে, সে সম্পর্কে বিশদ জানতে http://pibphoto.nic.in/documents/rlink/2020/jun/p202061901.pdf এখানে লিঙ্কে ক্লিক করুন।
(CG/TG
প্রধানমন্ত্রীরদপ্তর
আমরা ভারত-বাংলাদেশের বন্ধুত্বের ৫০ বছরকে যৌথভাবে স্মরণ এবং উদযাপন করছিঃ প্রধানমন্ত্রী
নতুনদিল্লি, ৬ই ডিসেম্বর, ২০২১
প্রধানমন্ত্রী শ্রী নরেন্দ্র মোদী বলেছেন আমরা ভারত-বাংলাদেশ বন্ধুত্বের ৫০ বছরকে যৌথভাবে স্মরণ এবং উদযাপন করছি।
এক ট্যুইট বার্তায় প্রধানমন্ত্রী বলেছেন;
“আজ ভারত ও বাংলাদেশ মৈত্রী দিবস উদযাপন করছে। আমরা যৌথভাবে আমাদের ৫০ বছরের বন্ধুত্বের সম্পর্ককে যৌথভাবে স্মরণ ও উদযাপন করছি। এই সম্পর্ককে আরো প্রসারিত এবং দৃঢ় করার জন্য আমি প্রধানমন্ত্রী শেখ হাসিনার সঙ্গে একযোগে কাজ করে যাবো।
CG/CB/SFS
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ১৭ই নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১১৩ কোটি ৬৮ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ২৮ হাজার ৫শো ৫৫ জন। বিগত ৫২৭ দিনের হিসেবে যা সর্বনিম্ন।
মোট সংক্রমিতের ১ শতাংশের কম, মাত্র ০.৩৭ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
বর্তমানে কোভিড মুক্ত হওয়ার হার ৯৮.২৮ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১২ হাজার ১শো ৩৪ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৮ লক্ষ ৭৩ হাজার ৮৯০ জন।
নতুন করে গত ২৪ ঘন্টায় সংক্রমিত হয়েছেন ১০,১৯৭ জন।
দৈনিক সংক্রমিতের হার গত ৪৪ দিন ধরে ২ শতাংশের কম, আজ এই হার ০.৮২ শতাংশ।
সাপ্তাহিক সংক্রমিতের হার ৫৪ দিন ধরে ২ শতাংশের নিচে রয়েছে, বর্তমানে ০.৯৬ শতাংশ।
মোট নমুনা পরীক্ষা হয়েছে ৬২ কোটি ৭০ লক্ষ।
CG/CB/NS
(Visitor Counter : 104
ক্রেতা, খাদ্যএবংগণবন্টনমন্ত্রক
সেন্ট্রাল রেল সাইড ওয়্যারহাউস কোম্পানি লিমিটেডকে সেন্ট্রাল ওয়্যারহাউজিং কর্পোরেশনের সাথে সংযুক্তির বিষয়ে কেন্দ্রীয় মন্ত্রিসভার অনুমোদন
সংযুক্তিকরণের ফলে রেল পার্শ্বস্ত পণ্য গুদামে অতিরিক্ত আরও ৫০ টি ওয়্যারহাউস স্থাপনে সহায়তা করবে
নতুন দিল্লি, ২৩ জুন, ২০২১
প্রধানমন্ত্রী শ্রী নরেন্দ্র মোদী, নূন্যতম সরকার সর্বাধিক প্রশাসন-বিষয়ের ওপর যে অগ্রাধিকার দিয়েছেন তা রূপায়ণে কেন্দ্রীয় মন্ত্রিসভা একধাপ এগিয়েছে। ব্যবসায় স্বাচ্ছন্দ বজায় রাখতে এবং সরকারি ক্ষেত্রের সংস্থাগুলিতে বেসরকারি ক্ষেত্রের দক্ষতাকে কাজে লাগাতে বিশেষ পদক্ষেপ গ্রহণ করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে সেন্ট্রাল রেল সাইট ওয়্যারহাউজ কোম্পানি লিমিটেডের সমস্ত সম্পদ, দায়বদ্ধতা, অধিকার ও বাধ্যবাধকতা সমূহকে ২০০৭ সালের কোম্পানি আইন-১৯৫৬, অনুযায়ী সেন্ট্রাল ওয়্যারহাউজিং কর্পোরেশনের সাথে সংযুক্তিকরণ করা হয়েছে। একক প্রশাসনের মাধ্যমে উভয় সংস্থার কাজ গুলি এবার থেকে পরিচালনা করা হবে।
এই সংযুক্তিকরণের ফলে
রেল পার্শ্বস্ত গুদাম কমপ্লেক্সগুলি পরিচালন সংক্রান্ত ব্যয় প্রায় ৫ কোটি টাকা হ্রাস পাবে। কেননা, কর্পোরেট অফিসের ভাড়া, কর্মচারীদের বেতন এবং অন্যান্য প্রশাসনিক ব্যয় লাঘব হবে। অন্যদিকে, সেন্ট্রাল ওয়্যারহাউজিং কর্পোরেশনের অধীনে রেল গুদাম গুলি পরিচালিত হলে সিমেন্ট, সার, চিনি, লবণ এবং সোডার প্রভৃতি পণ্য ছাড়াও অন্য পণ্য সংরক্ষণের সুযোগ সৃষ্টি হবে। এই সংযুক্তিকরণের ফলে রেল পার্শ্বস্ত স্থানে আরও ৫০ টি স্থানে গুদাম স্থাপন করা সম্ভব হবে। যার ফলে দক্ষ কর্মীদের জন্য ৩৬,৫০০ শ্রমদিবসের সমান কর্মসংস্থানের সুযোগ সৃষ্টি হবে। অন্যদিকে, অদক্ষ শ্রমিকদের জন্য ৯,১২,৫০০ টি শ্রমদিবস সৃষ্টি করবে। আগামী আট মাসের মধ্যে সংযুক্তিকরণ ব্যবস্থা কার্যকর হবে বলে আশা করা যায়।
মিনি রত্ন ক্যাটাগরি-১ সম্পন্ন সেন্ট্রাল ওয়্যারহাউজিং কর্পোরেশন ১৯৫৭ সালে প্রতিষ্ঠিত হয়। এই সংস্থা গঠনের উদ্দেশ্য ছিল কৃষিজাত পণ্য সহ অন্যান্য পণ্যের গুদামজাত করা। এই সংস্থাটি একটি লাভজনক সরকারি সংস্থা। যার স্বীকৃত মূলধনের পরিমাণ ১০০ কোটি টাকা এবং পরিশোধিত মূলধনের পরিমাণ ৬৮.০২ কোটি টাকা।
সেন্ট্রাল রেল সাইট ওয়্যারহাউজ কোম্পানি লিমিটেড ২০০৭ সালের ১০ জুলাই রেল থেকে লিজ নেওয়া বা অধিগৃহীত জমিতে ওয়্যারহাউজিং কমপ্লেক্স, টার্মিনাল বা লজিস্টিক হাব পরিচালনা করে। এই সংস্থায় ৫০ জন কর্মচারী ও ৪৮ জন আউটসোর্স কর্মী রয়েছেন। বর্তমানে এই সংস্থাটি সারাদেশে ২০টি রেল পার্শ্বস্ত গুদাম দেখাশোনা করে। ৩১ মার্চ, ২০২০ পর্যন্ত সংস্থাটির মোট আর্থিক পরিমাণ ১৩৭.৯৪ কোটি টাকা। তবে, মূলধনের অভাবে এবং রেলের সঙ্গে চুক্তি সম্পর্কিত বিষয়ে কিছু বাধ্যবাধকতার ফলে এই সংস্থাটির আর্থিক গতি বাড়েনি।
সংযুক্তিকরণের পর রেল ওয়্যারহাউজিং ইনকর্পোরেশন নামে একটি নতুন বিভাগ শুরু করবে সেন্ট্রাল ওয়্যারহাউজিং কর্পোরেশন। যা রেল ওয়্যারহাউজের পরিচালনা এবং বিপণনের ব্যবস্থা করবে।
CG/SB
(Visitor Counter : 120
আদিবাসীবিষয়কমন্ত্রক
রাষ্ট্রীয় পুষ্টি মাস সম্পর্কে সচেতনতা গড়ে তুলতে পুষ্টি মেলার আয়োজন
কলকাতা, ৩০ সেপ্টেম্বর, ২০১৯
কেন্দ্রীয় সরকারের উদ্যোগে সারা দেশ জুড়ে সেপ্টেম্বর মাসে যে রাষ্ট্রীয় পুষ্টি মাস কর্মসূচি রূপায়িত হচ্ছে, সে সম্পর্কে জনসচেতনতা গড়ে তুলতে আজ কলকাতায় পুষ্টি মেলার আয়োজন করা হয়। এই উপলক্ষে রাজ্যের বিভিন্ন জায়গা থেকে স্বাস্থ্যকর ও সুষম খাবার প্রদর্শনীর পাশাপাশি, এক আলোচনাসভারও আয়োজন করা হয়। সভায় অংশগ্রহণকারীরা পৌষ্টিক খাবার গ্রহণের পাশাপাশি, স্বাস্থ্যকর জীবনযাপনে সুষম খাবার গ্রহণের অভ্যাস গড়ে তোলার ওপর গুরুত্ব দেন। পুষ্টি মেলায় আদিবাসীদের খাবারের ওপর বিশেষ গুরুত্ব দেওয়া হয়েছে। এ ধরনের খাবারের মধ্যে রয়েছে – সবুজ শাক-সব্জি ও অন্যান্য গুরুত্বপূর্ণ সুষম পৌষ্টিক খাবার। বিভিন্ন আদিবাসী জনগোষ্ঠীর নিত্য-নৈমিত্তিক খাবার এই মেলায় প্রদর্শিত হয়েছে। মেলায় আগত মানুষ আদিবাসী সম্প্রদায়ের স্বাস্থ্যকর বিভিন্ন খাবার সম্পর্কে খোঁজখবর নেন এবং এ বিষয়ে এই সম্প্রদায়ের মানুষের সঙ্গেও কথা বলেন।
মা ও শিশুদের জন্য পৌষ্টিক ও স্বাস্থ্যসম্মত খাবারের প্রয়োজনীয়তা নিয়ে এক আলোচনাসভার আয়োজন করা হয়। সভায় বক্তারা সুস্বাস্থ্যের জন্য পৌষ্টিক খাবার গ্রহণের ওপর গুরুত্ব দেন। পৌষ্টিক ও স্বাস্থ্যকর জীবনযাপনের ক্ষেত্রে সাম্প্রতিক সময়ে যে সকল অগ্রগতি হয়েছে, সে সম্পর্কেও বক্তারা উপস্থিত সকলকে অবহিত করেন। এক দিনের এই পুষ্টি মেলায় আদিবাসী দপ্তরের আধিকারিক ও কর্মীরা উপস্থিত ছিলেন।
CG/BD/SB
(Visitor Counter : 58
পর্যটনমন্ত্রক
কেন্দ্রীয় পর্যটন মন্ত্রক আয়োজিত "দেখো আপনা দেশ" সিরিজের অষ্টাদশ ওয়েবনার পর্ব' ভারতের রহস্যের গোপন খনি উড়িষ্যা' প্রকাশ করেছে
নতুন দিল্লী, ১৩ই মে, ২০২০
কেন্দ্রীয় পর্যটন মন্ত্রকের 'দেখো আপনা দেশ" ওয়েবনার সিরিজের অন্তর্গত "ভারতের রহস্যের গোপন খনি উড়িষ্যা " শীর্ষক, উড়িষ্যার ওপর নির্মিত ভার্চুয়াল সিরিজটি ১২ই মে প্রকাশিত হয়েছে।
উড়িষ্যা সরকারের পর্যটন মন্ত্রকের সচিব শ্রী বিশাল দেব এই ওয়েবনার সিরিজটির উদ্বোধনী ভাষণে সংক্ষিপ্ত ভাবে উড়িষ্যার বর্ণনা দেন। তিনি বলেন উড়িষ্যা রাজ্যটিতে একই সঙ্গে রয়েছে প্রাচীন সভ্যতা, কলিঙ্গ সময়কালের আদলে গড়ে ওঠা বিখ্যাত মন্দির,একাধিক সুন্দর সমুদ্রসৈকত সহ বিস্তৃত সমুদ্রতট,কলা এবং হস্তশিল্প,সংস্কৃতি,ওডিসির মতন বিখ্যাত নৃত্যশৈলী এবং জঙ্গল।তিনি জানান রাজ্য সরকারের উদ্যোগে রাজ্যের বিভিন্ন অঞ্চলে ইকো ট্যুরিজম কেন্দ্র গড়ে তোলা হচ্ছে।
ট্রাভেল লিঙ্ক প্রাইভেট লিমিটেডের মহানির্দেশক শ্রী বেঞ্জামিন সিমন এবং ভিরাশট ই হিন্দের সহ প্রতিষ্ঠাতা শ্রী জিতু মিশ্র কেন্দ্রীয় পর্যটন মন্ত্রকের এই অষ্টাদশ ওয়েবনার সিরিজের উপস্থাপকের ভূমিকা পালন করেছেন। তাঁরা তুলে ধড়েছেন উড়িষ্যার অসম্ভব সুন্দর এক গুচ্ছ নৈবেদ্য। যে প্রস্তাবনা তুলে ধরা হয়েছে সে গুলি অনন্য। উড়িষ্যার প্রাচীন ঐতিহ্য,পবিত্র মন্দির,রাজ্যের আদিবাসী এবং তাদের আচারানুষ্ঠান, বৌদ্ধ ধর্মের সঙ্গে জড়িত থাকা ঐতিহ্য, রাজকীয় ঐতিহ্য, জঙ্গল, সমুদ্রতট, সুন্দর ক্যাম্প সাইট, সংস্কৃতি, হস্তশিল্প, মেলা এবং নানান উৎসব রয়েছে এই সিরিজে।
এই ভার্চুয়াল যাত্রাপথে নিয়ে যাওয়া হয়েছে ভিতরকণিকা বন্যপ্রাণী সংরক্ষণ কেন্দ্র, উদয়পুর সমুদ্রসৈকত, মংলাজড়ি জলাভূমি, ডলফিন দর্শনের জন্য বিখ্যাত চিল্কা হ্রদের সাত্পারা, সিমলিপাল জাতীয় উদ্যান, হিরাকুদ জলাধারের ইকো ট্যুরিজম কেন্দ্র দেবরিগড় জাতীয় উদ্যান, ঝর্ণা, সাইলেন্ট উপত্যকা গিরি, দারিংবারী পরিবেশ ক্যাম্প, মহানদী গিরিসঙ্কট, ভেত্নাই, সমুদ্রসৈকত গুলি। এছাড়া আদিবাসী ঐতিহ্য, কলা ও শিল্প, বস্ত্র, নৃত্যশৈলী, উৎসব এবং খাদ্যের কথাও তুলে ধরা হয়েছে।
কেন্দ্রীয় পর্যটন মন্ত্রক এই ওয়েবনার সিরিজ গুলি নির্মাণ করছে, ভারতের পর্যটন কেন্দ্র গুলি তুলে ধরার জন্য। এতে কম পরিচিত পর্যটন কেন্দ্র গুলিকেও বিশেষ গুরুত্ব দেওয়া হয়েছে।
এই ওয়েবনার সিরিজ গুলি দেখতে পাবেন :https://www.youtube.com/channel/UCbzlbBmMvtvH7d6Zo_ZEHDA/ এবং একই সঙ্গে ভারত সরকারের পর্যটন মন্ত্রকের সোশ্যাল মিডিয়া হ্যান্ডেলে দেখা যাবে।
পরবর্তী ওয়েবনার পর্ব টি দেখা যাবে আগামী ১৪ই মে বেলা ১১ টায়। এই পর্বে দেখানো হবে "মহীশূর:কর্নাটকের শিল্প শকট"। এই ওয়েবনার সিরিজে অংশ নিতে https://bit.ly/MysuruDaD এ ক্লিক করে নাম নথিভুক্ত করা যাবে।
(CG/PPM
বিজ্ঞানওপ্রযুক্তিমন্ত্রক
কোভিড-১৯ মোকাবিলায় আসামের গ্রামীণ মহিলারা হ্যান্ড স্যানিটাইজার, বাড়িতে তৈরি মাস্কের মতো সামগ্রী উৎপাদন করছে
নয়াদিল্লি, ১৩ এপ্রিল, ২০২০
সিএসআইআর – নর্থ-ইস্ট ইন্সটিটিউট অফ সায়েন্স অ্যান্ড টেকনোলজি প্রতিষ্ঠানের আওতায় গ্রামীণ মহিলাদের নিয়ে গঠিত টেকনোলজি পার্ক কোভিড-১৯ মোকাবিলায় হ্যান্ড স্যানিটাইজার, বাড়িতে তৈরি মাস্ক ও জীবাণু দমনকারী তরল উপাদান তৈরি করছে। সুরক্ষা সংক্রান্ত এই উপাদানগুলি গ্রামীণ মহিলাদের পরিবারের পাশাপাশি, আসেপাশের দরিদ্র পরিবারের মধ্যেও বন্টন করা হয়েছে।
কোভিড-১৯ এর মতো চ্যালেঞ্জ মোকাবিলায় সমাজের সর্বস্তরের মানুষের অংশগ্রহণ ও সহায়তা অত্যন্ত জরুরি। বর্তমান পরিস্থিতিতে সচেতনতা গড়ে তোলার কাজে উপযুক্ত মাধ্যম হিসাবে স্বনির্ভর গোষ্ঠী এবং স্বেচ্ছাসেবী প্রতিষ্ঠানগুলির গুরুত্বপূর্ণ ভূমিকা রয়েছে। বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা গ্রামীণ মহিলাদের এই উদ্যোগ সম্পর্কে বলেছেন, কম মূল্যে সৃজনশীল মাস্ক ও জীবাণু দমনকারী উপাদানগুলি কোভিড-১৯ মোকাবিলায় গুরুত্বপূর্ণ ভূমিকা নিতে পারে।
উল্লেখ করা যেতে পারে যে, বাড়িতে মাস্ক তৈরির জন্য আসামের জোরহাট এলাকার গ্রামীণ মহিলাদের প্রশিক্ষণ দেওয়া হয়েছে। চিরাচরিত গামছা  থেকে গ্রামীণ মহিলারা এই মাস্ক তৈরি করছেন। এ ধরনের একটি গামছা থেকে ৬টি মাস্ক তৈরি করা সম্ভব। আরও স্থির হয়েছে, প্রতিটি মাস্কের জন্য মহিলাদের ১৫ টাকা করে দেওয়া হবে। এছাড়াও, গ্রামের ঐ মহিলারা জীবাণু নাশক ২০০ লিটার তরল উপাদান তৈরির কাজে যুক্ত রয়েছেন।
(CG/BD/SB
দক্ষতাউন্নয়নওশিল্পোদ্যোগমন্ত্রক
কোভিড-১৯এর মোকাবিলায় সামনের সারিতে থাকা কর্মীদের জন্য ক্র্যাশ কোর্স
নয়াদিল্লী, ২৩ জুলাই, ২০২১
প্রায় ১ লক্ষ কোভিড যোদ্ধাকে ৬ রকমের স্বাস্থ্য পরিষেবার কাজে প্রশিক্ষণ দেওয়ার জন্য প্রধানমন্ত্রী কৌশল বিকাশ যোজনার আওতায় ১৮ই জুন একটি ক্র্যাশ কোর্সের সূচনা করা হয়েছে। এই কোর্সে চিকিৎসার কাজে ব্যবহৃত তরল অক্সিজেন পরিবহণের জন্য ২ হাজার ৮০০ গাড়ি চালককেও প্রশিক্ষিত করা হবে। দক্ষতা বিকাশ ও শিল্পোদ্যোগ মন্ত্রক কোভিডের বিরুদ্ধে লড়াইয়ে সামনের সারিতে থাকা কর্মীদের জন্য বিশেষ এই ক্র্যাশ কোর্স শুরু করেছে। স্বাস্থ্য ক্ষেত্রে দক্ষ কর্মীর চাহিদা পূরণ করার জন্য এই কর্মসূচি গ্রহণ করা হয়েছে। স্বাস্থ্য ক্ষেত্রে পেশাদারদের বাড়তি চাপ কমানো এবং দেশে স্বাস্থ্য পরিষেবায় সময়মতো দক্ষ কর্মী সরবরাহ করা এই কর্মসূচির উদ্দেশ্য।
যুবক-যুবতীদের বিনামূল্যে এই ক্র্যাশ কোর্সের মাধ্যমে দক্ষতার প্রশিক্ষণ দেওয়া হয়, যার ফলে তারা কাজের সন্ধান পান। সাধারণভাবে যত্ন করা, বাড়িতে যত্ন করা , জটিল পরিস্থিতিতে বিশেষভাবে যত্ন করা, নমুনা সংগ্রহ করা, আপৎকালীন পরিস্থিতিতে প্রয়োজনীয় সহযোগিতা করা এবং চিকিৎসার জন্য সরঞ্জামের ব্যবহার- এই ৬টি বিষয়ে প্রশিক্ষণ দেওয়া হয়। প্রতিটি পাঠক্রমের সময়সীমা ১৪৪ ঘণ্টা থেকে ৩১২ ঘণ্টা।
যারা এই কাজে নতুন যোগদান করবেন তাদের ২১ দিন থিয়োরি ক্লাস করতে হবে। এরপর স্বাস্থ্যকেন্দ্র, হাসপাতাল, পরীক্ষাগার, নমুনা সংগ্রহ কেন্দ্র ইত্যাদি জায়গায় প্রায় ৯০ দিন হাতেকলমে প্রশিক্ষণ౼ অন দ্য জব ট্রেনিং-এ অংশ নিতে হবে।
যারা এই কাজগুলি আগে থেকেই করেন, তাদের দক্ষতা বাড়াতে এক সপ্তাহের ব্রীজ কোর্সের ব্যবস্থা করা হয়েছে।
চিকিৎসার কাজে ব্যবহৃত তরল অক্সিজেন পরিবহণের জন্য ড্রাইভারদের ২১৭ ঘণ্টা বা ২৭ দিন প্রশিক্ষণ দেওয়া হবে। যেসব ড্রাইভার বিপদজ্জনক রাসায়নিক পদার্থ বা চিকিৎসার কাজে ব্যবহৃত তরল অক্সিজেন পরিবহণ করেন তাঁরা যাতে যথাযথভাবে এই কাজটি করতে পারেন তার জন্যই বিশেষ প্রশিক্ষণের ব্যবস্থা করা হবে।
সরকার এই ক্র্যাশ কোর্সের জন্য ২৭৬ কোটি টাকা বরাদ্দ করেছে। দক্ষতা বিকাশ ও শিল্পোদ্যোগ মন্ত্রক হাসপাতাল, মেডিকেল কলেজ, নার্সিং হোম, নমুনা পরীক্ষাগারগুলিকে এই কর্মসূচিতে যুক্ত করতে উদ্যোগী হয়েছে, যাতে এটি সফল হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় দক্ষতা ও শিল্পোদ্যোগ মন্ত্রী শ্রী ধর্মেন্দ্র প্রধান।
CG/CB/NS
(Visitor Counter : 105
তথ্যওসম্প্রচারমন্ত্রক
শিকাগোতে বিশ্ব ধর্ম মহাসম্মেলনে স্বামীজীর ঐতিহাসিক বক্তৃতা নিয়ে জওহরলাল নেহরু বিশ্ববিদ্যালয়ের এক অনুষ্ঠানে শ্রী অনুরাগ ঠাকুর
নতুন দিল্লি, ১১ সেপ্টেম্বর, ২০২১
শিকাগোতে ১২৮ বছর আগে বিশ্ব ধর্ম মহাসম্মেলনে স্বামী বিবেকানন্দের ঐতিহাসিক বক্তৃতা নিয়ে জওহরলাল নেহরু বিশ্ববিদ্যালয়ে আজ এক অনুষ্ঠানের আয়োজন করা হয়। এই অনুষ্ঠানে কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর ভার্চুয়াল মাধ্যমে ভাষণ দেন।
শ্রী ঠাকুর বলেন, "আজ আমরা ১২৮ বছর আগে শিকাগোতে ১৮৯৩-এ বিশ্ব ধর্ম মহাসম্মেলনে স্বামী বিবেকানন্দজীর ঐতিহাসিক বক্তৃতার কথা স্মরণ করছি। এই উপলক্ষে বিশ্ববিদ্যালয়ের পক্ষ থেকে আমন্ত্রণ জানানো জন্য আমি অত্যন্ত সম্মানিত। স্বামী বিবেকানন্দজীর বক্তৃতা সারা বিশ্বকে মোহিত করেছিল। এমনকি আজও সর্বকালের সেরা বক্তৃতাগুলির মধ্যে স্বামীজীর বক্তৃতা অন্যতম স্মরণীয়। তাঁর প্রেরণাদায়ক এবং সম্মোহনী ভাষণ সকলের কাছে এক অবিস্মরণীয় ও দুর্নিবার চেতনার সঞ্চার করেছিল।"
মন্ত্রী আরও বলেন, "আমারা এমন একটি দেশ, যারা নিজেদের ঐতিহ্য নিয়ে গর্ববোধ করি এবং উজ্জ্বল ভবিষ্যতের দিকে এগিয়ে চলি। আমরা এমন একটি দেশ, যারা নতুন ধ্যান-ধারণা আপন করি এবং নতুন ভারত গঠনে সৃজনশীলতার ওপর গুরুত্ব দিই। আমরা এমন একটি দেশ, যাদের আধ্যাত্মিকতাবাদের শক্তি তথা বিশ্বকে আরও ভাল বাসযোগ্য করে তুলতে ক্ষমতার রূপান্তরে বিশ্বাস রয়েছে।"
তিনি বলেন, "সবকা সাথ, সবকা বিকাশ, সবকা বিশ্বাস এবং সবকা প্রয়াসের যে মন্ত্র প্রধানমন্ত্রী নরেন্দ্র মোদীজী গ্রহণ করেছেন, তাতে বিবেকানন্দজীর চিন্তা-ভাবনা ও আদর্শ নিহিত রয়েছে।"
শ্রী ঠাকুর আরও বলেন, "স্বামীজীর আদর্শই প্রথমবার আধ্যাত্মিকতার নিরিখে পূবের সঙ্গে পশ্চিমের আলাপ-আলোচনার পথ প্রশস্ত করেছে। স্বামীজী তাঁর বক্তৃতায় আমাদের সুপ্রাচীন সভ্যতা ও সাংস্কৃতিক বৈশিষ্ট্যগুলি বিশ্বের সামনে তুলে ধরেছেন। তাঁর ভাষণ আমাদের জাতীয় পরিচয় নিরূপনে অনেককে অনুপ্রাণিত করেছে। আমি আপনাদের স্মরণ করিয়ে দিতে চাই, ব্রিটিশ শাসনের সময়ের কথা। ঔপনিবেশিক শক্তি না কেবল আমাদের মহান দেশে লুন্ঠন চালিয়েছে তাই নয়, সেই সঙ্গে তারা আমাদের সমৃদ্ধ প্রাচীন অতীতকে ধুলোর মিশিয়ে দিতে চেষ্টা করেছে। মানুষের মধ্যে বিভেদের চেষ্টা করেছে। এমনকি, আমাদের ঐতিহাসিক উত্তোরাধিকার নষ্ট করে দিয়েছে। স্বামী বিবেকানন্দজী ছিলেন এক মহান আধ্যাত্মিক ব্যক্তি। সারা বিশ্বে তিনি এক বিশিষ্ট চিন্তাবিদ হিসেবে স্বীকৃত পেয়েছেন। তিনি এমন এক মহান ব্যক্তিত্ব, যার চিন্তা-ভাবনা ও আদর্শগুলি আজও আমাদের দিশা দেখায়। ভারত এক নবীন রাষ্ট্র, ১৩৫ কোটি ভারতীয়ের এই দেশ জেগে উঠছে এবং সমগ্র বিশ্বকে নেতৃত্ব দিতে প্রস্তুত।"
CG/BD/AS/
(Visitor Counter : 122
যোগাযোগওতথ্যপ্রযুক্তিমন্ত্রক
ভারত- আশিয়ান ডিজিটাল ওয়ার্ক প্ল্যান-২০২২, আশিয়ান ডিজিটাল মন্ত্রীদের সভায় অনুমোদিত হয়েছে
নতুন দিল্লি, ২৯ জনুয়ারি, ২০২২
ভারতের সঙ্গে অ্যাসোসিয়েশন অফ সাউথইস্ট এশিয়ান নেশনস বা আশিয়ান- এর ডিজিটাল মন্ত্রীদের দ্বিতীয় বৈঠক গতকাল ভার্চুয়াল প্ল্যাটফর্মের মাধ্যমে অনুষ্ঠিত হয়েছে। কেন্দ্রীয় যোগাযোগ প্রতিমন্ত্রী শ্রী দেবু সিং চৌহান এবং মায়ানমারের পরিবহন ও যোগাযোগ মন্ত্রী অ্যাডমিরাল টিন অঙ যৌথভাবে এর পৌরোহিত্য করেন।
যোগাযোগ মন্ত্রীদের এই বৈঠকে আশিয়ান ভুক্ত দেশ গুলির মধ্যে থাকা ব্রুনাই, কাম্বোডিয়া, ইন্দোনেশিয়া, লাওস, মালয়েশিয়া, মায়ানমার, ফিলিপিন্স, সিঙ্গাপুর, থাইল্যান্ড এবং ভিয়েতনামের মন্ত্রীরাও উপস্থিত ছিলেন।
ডিজিটাল মন্ত্রীদের এই সমাবেশে ভাষণ দিতে গিয়ে শ্রী দেবু সিং চৌহান বেশ জোরের সঙ্গে বলেন যে, তথ্য ও যোগাযোগ প্রযুক্তির উন্নয়নের মাধ্যমে নাগরিক ও রাষ্ট্রের মধ্যে সম্পর্কের যে গণতান্ত্রিক ব্যবস্থা তাকে শক্তিশালী করা সম্ভব হয়। তিনি বলেন যে, আইসিটির ব্যবহার বাকস্বাধীনতা, মানবাধিকার এবং তথ্যের অবাধ প্রবাহকে শক্তিশালী করে। ফলে নাগরিকদের অংশগ্রহণ আরও প্রসারিত হয়। বিশেষত, গ্রামীণ এলাকায় বসবাসকারী মানুষের জীবনযাত্রায় পরিবর্তনের সম্ভাবনার সৃষ্টি হয়।
কেন্দ্রীয় যোগাযোগ প্রতিমন্ত্রী তাঁর ভাষণে প্রধানমন্ত্রী শ্রী নরেন্দ্র মোদীর জাতির উন্নয়নে বিভিন্ন প্রযুক্তিগত সমাধানের সুযোগ নেওয়ার স্বপ্নের কথা স্মরণ করেন। তিনি বলেন, করোনা অতিমারির জেরে জনস্বাস্থ্য ব্যবস্হা কেবল বিপর্যস্ত হয়নি, এটি একটি দেশের অর্থনৈতিক ও সামাজিক ব্যবস্থাকেও নাড়িয়ে দিয়েছে। এই পরিস্থিতিতে, তথ্য ও যোগাযোগ প্রযুক্তি জন জীবনের বিভিন্ন ক্ষেত্রে অতিমারির প্রভাব প্রশমিত করার জন্য শক্তিশালী হাতিয়ার হিসেবে আবির্ভূত হয়েছে। এটাই হচ্ছে বিশ্ব অর্থনীতির ভিত্তি।
মন্ত্রীদের এই বৈঠকে ভারত- আশিয়ান ডিজিটাল ওয়ার্ক প্ল্যান-২০২২ অনুমোদন করা হয়েছে। চুরি যাওয়া এবং নকল মোবাইল হ্যান্ডসেট গুলির ব্যবহার বন্ধ করার বিষয়ে বৈঠকে আলোচনা করা হয়। এছাড়াও,দেশব্যাপী সর্বজনীন ইন্টারনেটের জন্য ওয়াইফাই অ্যাক্সেস নেটওয়ার্ক ইন্টারফেস-এর ক্ষমতা বৃদ্ধি নিয়েও আলোচনা করা হয়। প্রস্তাবিত প্রকল্প গুলি বাস্তবায়নের মাধ্যমেই ভারত এবং আশিয়ান-এর মধ্যে সহযোগিতাকে আরও শক্তিশালী করবে বলে মনে করা হচ্ছে।
CG/ SB
(Visitor Counter : 141